63 साल की उम्र में किया इंटेंस वर्कआउट, वीडियो देख फैंस बोले- लगे रहो मुन्ना भाई
Sanjay Dutt Fitness Video Update; जिसमें वह इंटेंस वर्कआउट करते हुए दिखाई दें रहे हैं। इस वीडियो को देख फैंस काफी खुश हुए।
63 साल के संजय दत्त बॉलीवुड में बेहतरीन एक्टिंग के अलावा अपनी फिटनेस को लेकर भी चर्चा में रहते हैं। इसी बीच संजू बाबा ने सोशल मीडिया पर अपना एक वर्कआउट वीडियो शेयर किया है, जिसमें वह इंटेंस वर्कआउट करते हुए दिखाई दें रहे हैं। इस वीडियो को देख फैंस काफी खुश हुए।
कहा- 'हर दिन मजबूत'
इस वीडियो में संजय ब्लैक ब्लैक जिम वियर में एक्सरसाइज करते हुए दिखाई दें रहे हैं। इस दौरान बाबा के साथ उनका ट्रेनर नजर आ रहा है। वीडियो को शेयर करते हुए उन्होंने कैप्शन में लिखा, 'हर दिन मजबूत', 'हैशटैग दत्तस् द वे'। अब संजू बाबा के फैंस उनका ये वीडियो देख उनसे काफी इंस्पायर हो रहे हैं, और इसी के साथ बाबा की तारीफ भी कर रहे हैं। एक यूजर ने इस वीडियो पर कमेंट करते हुए लिखा,' इन्होंने साबित कर दिया है कि उम्र सिर्फ एक नंबर होती है' तो वहीं दूसरे यूजर ने लिखा, 'लगे रहो मुन्ना भाई'। इनके अलावा तमाम यूजर्स बाबा के इस वीडियो पर अपना रिएक्शन दें रहे हैं।
जल्द रिलीज होगी मुन्नाभाई एमबीबीएस 3 
बता दें, संजय दत्त की फिल्म मुन्नाभाई एमबीबीएस 3 इसी साल रिलीज होने वाली है। इस बात की जानकारी खुद संजू बाबा ने सोशल मीडिया के जरिए दी थी। फिल्म में एक बार फिर संजय दत्त और अरशद वारसी की जोड़ी देखने को मिलेगी। इसके अलावा संजू बाबा पिछले साल, सुपरहिट फिल्म केजीएफ: चैप्टर 2 में नजर आए थे। इसके अलावा संजय ने रणबीर कपूर और वाणी कपूर की फिल्म शमशेरा में क्रूर सिंह का रोल प्ले किया था।
